CELEX: 62007CA0281
Language: hu
Date: 2009-01-15 00:00:00
Title: C-281/07. sz. ügy: A Bíróság (második tanács) 2009. január 15-i ítélete (a Bundesfinanzhof – Németország előzetes döntéshozatal iránti kérelme) – Bayerische Hypotheken- und Vereinsbank AG kontra Hauptzollamt Hamburg-Jonas (2988/95/EK, Euratom rendelet – Az Európai Közösségek pénzügyi érdekeinek védelme – 3. cikk – Export-visszatérítés visszafizetése – A nemzeti hatóság hibája – Elévülési idő)

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/7
            
         A Bíróság (második tanács) 2009. január 15-i ítélete (a Bundesfinanzhof – Németország előzetes döntéshozatal iránti kérelme) – Bayerische Hypotheken- und Vereinsbank AG kontra Hauptzollamt Hamburg-Jonas
   (C-281/07. sz. ügy) (1)
   
   (2988/95/EK, Euratom rendelet - Az Európai Közösségek pénzügyi érdekeinek védelme - 3. cikk - Export-visszatérítés visszafizetése - A nemzeti hatóság hibája - Elévülési idő)
   (2009/C 69/10)
   Az eljárás nyelve: német
   A kérdést előterjesztő bíróság
   Bundesfinanzhof
   Az alapeljárás felei
   
      Felperes: Bayerische Hypotheken- und Vereinsbank AG
   
      Alperes: Hauptzollamt Hamburg-Jonas
   Tárgy
   Előzetes döntéshozatal iránti kérelem – Bundesfinanzhof – Az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelet (HL L 312., 1. o.; magyar nyelvű különkiadás 1. fejezet, 1. kötet, 340. o.) 3. cikke (1) bekezdése első albekezdése első mondatának értelmezése – A 2988/95 rendeletben előírt elévülési idő alkalmazhatósága az export-visszatérítés olyan visszakövetelésének esetében, amikor az export-visszatérítést a nemzeti hatóság hibájából nyújtották anélkül, hogy a gazdasági szereplő szabálytalanságot követett volna el
   Rendelkező rész
   Az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelet 3. cikke (1) bekezdésének első albekezdésében előírt négyéves elévülési idő nem alkalmazandó az exportőr részére a nemzeti hatóságok hibájából jogosulatlanul fizetett export visszatérítés visszafizetésére irányuló eljárásra, amennyiben az exportőr nem követett el az e rendelet 1. cikkének (2) bekezdése értelmében vett szabálytalanságot.
   
      (1)  HL C 211., 2007.9.8.